open-index/open-wikipedia-markdown huggingface dataset:
Särmäpäät

**Särmäpäät** (Melamphaidae) eli **harjapäät** tai **suurisuomukalat** on limapääkalojen lahkon kalaheimo, jonka lajeja elää useimpien valtamerten syvissä osissa.

## Lajit ja anatomia
Särmäpäihin kuuluu viisi sukua ja niissä noin 70 lajia. Suurin osa lajeista on pienikokoisia, suurimmatkin kasvavat vain 16&ndash;18 cm pitkiksi. Tyypillisiä piirteitä ovat suuri pää, kookas suu, ja kookkaat rintaevät. Suomut ovat usein suuret ja osalla lajeista ne muodostavat päälaelle teräväreunaisen harjan. Särmäpäiden päässä on limatäytteisiä onteloita. Väriltään heimon kalat ovat ruskeita tai mustia.

## Levinneisyys ja elintavat
Särmäpäälajeja tavataan niin Atlantista, Intian valtamerestä kuin Tyynestämerestäkin. Ne liikkuvat tyypillisesti 200&ndash;2&nbsp;000 metrin syvyydessä. Särmäpäiden ravintoa ovat äyriäiset.

## Lähteet
Touggourt

**Touggourt** () on kunta sekä Touggourtin maakunnan ja piirikunnan keskus Algerian Saharassa. Se sijaitsee Oued Righin keidasalueella 620 kilometriä Algerista kaakkoon. Kunnassa on 39&nbsp;400 asukasta (vuonna 2008, väestönlaskenta).

Touggourt on Oued Righin alueen historiallinen keskus. 1300-luvulta lähtien sitä hallitsi Marokosta tullut Banu Djellab -suku, joka 1700-luvulla tunnusti Constantinen osmanipäällikköjen ylivallan. Ranskalaiset miehittivät Touggourtin vuonna 1854. Kaupunki oli aikaisemmin alueen kaupallinen keskus, mutta Algerian itsenäistyttyä se on jäänyt Ouarglan varjoon.

Seudun asukkaat ovat berberejä ja arabeja. Vanhimmissa kylissä asuu mustaihoisia maanviljelijöitä, joita kutsutaan nimellä *hashashna*. Aikaisemmin Touggourtissa asui myös juutalaisia.

Touggourtista on maantieyhteydet Biskraan, El-Ouediin ja Ouarglaan. Sinne johtaa rautatie, jolla on vain tavaraliikennettä. Kaupungissa on myös lentokenttä.

Perinteisiä elinkeinoja ovat maanviljely ja kaupankäynti. Oued Righ on Saharan tärkein taatelien tuottaja. Touggourt oli aikoinaan Ouarglan kautta Agadeziin ja Gaoon matkanneiden kamelikaravaanien lähtöpaikka. Nykyään tärkeimpiä työnantajia ovat kauppa, palvelut ja teollisuus.

Paikallisia nähtävyyksiä ovat vanha kaupunki *ksar* katettuine kulkuväylineen sekä alueen hallitsijoiden hautakammiot. Touggourtista vuonna 1922 alkaneesta ensimmäisestä Saharan yliajosta kertoo keskustorin muistomerkki. Lähistön kohteita ovat Temacine suolajärvineen ja tidjaniittien uskonnollinen keskus Tamelhat.

## Lähteet
Suvipitäjä 80

**Suvipitäjä 80** oli Mainostelevision kesällä 1980 lähettämä viikottainen ohjelmasarja, jossa vierailtiin yhdeksässä eri maaseutukunnassa ympäri Suomea. Kunnat olivat paikallisten maakuntaliittojen ja silloisten läänien maaherrojen valitsemia. Ohjelma koostui paikallisten päättäjien haastatteluista ja paikallisten esiintyjien esityksistä.

Mainostelevision taka-ajatuksena ohjelmasarjan suunnittelussa oli järjestää maakunnallisia tapahtumia, joilla suostuteltaisiin etenkin keskustapuolueen poliitikkoja suhtautumaan myönteisesti yhtiönsä aikeeseen ryhtyä lähettämään ohjelmistossaan Yleisradion kanssa kilpailevia mainosrahoitteisia televisiouutisia. Niistä päättäminen oli puoluepoliittinen prosessi, lopullisena päättäjänä puolueiden edustajista muodostunut Yleisradion hallintoneuvosto, jossa keskustan neljällä edustajalla oli vaa’ankieliasema oikeistopuolueiden kannattaessa ja vasemmistopuolueiden vastustaessa hanketta. Ohjelmasarjan ennakkovalmisteluissa MTV:n johtohenkilöt kiersivät vuonna 1979 läänejä esittelemässä sekä Suvipitäjä-ohjelmaideaa että yhtiönsä toiveita oman uutistoiminnan, oman toimiluvan ja vähitellen oman kanavan saamiseksi. He tapasivat myös maakuntalehdistön edustajia, sillä keskustapuolueen ohella MTV:n uutishanketta vastusti Sanomalehtien liitto. Uutishanke onnistui, ja MTV Uutiset saatiin alkamaan syksyllä 1981.

Ohjelmasarjan juontajana toimi Pirkko Jäppinen, ohjaajana Ritva Huhtala ja tuottajana keskustapoliitikko Johannes Virolaisen kanssa keväällä 1980 kihlautunut MTV:n perheohjelmien päällikkö Kyllikki Stenros.

## Jaksot
*17. kesäkuuta: Sodankylä, Lapin lääni
*24. kesäkuuta: Rautjärvi, Kymen lääni
*1. heinäkuuta: Padasjoki, Hämeen lääni
*8. heinäkuuta: Kivijärvi, Keski-Suomen lääni
*15. heinäkuuta: Mustasaari, Vaasan lääni
*22. heinäkuuta: Puumala, Mikkelin lääni
*29. heinäkuuta: Liminka, Oulun lääni
*5. elokuuta: Kalanti, Turun ja Porin lääni
*12. elokuuta: Rääkkylä, Pohjois-Karjalan lääni

## Vastaanotto
Mainostelevision ohjelmiin yleensä nuivasti suhtautunut *Helsingin Sanomien* Jukka Kajava kehui Sodankylässä kuvattua avausjaksoa: ”MTV:n perheohjelmasarja täyttää tehtävänsä, esittelee todella paikkakuntia, jotka ovat muuten jääneet televisiossa vähemmälle huomiolle. [--] Tällä linjalla pysyvää suvipitäjäsarjaa suostuu katsomaan, jos ei ihan mielikseen, niin kotimaansa asioita opiskellakseen.” Sen sijaan television ohjelmaneuvosto – joka valvoi sekä Ylen että sen kanava-aikaa vuokraavan MTV:n tarjontaa – piti heinäkuun 1980 kokouksessaan *Suvipitäjä 80* -sarjaa yksimielisesti huonosti toteutettuna, ulkoluvun makuisena ja hyvin vähän kuvauspaikkakunnistaan kertovana.

## Lähteet
Ismaël Bennacer

**Ismaël Bennacer** (s. 1. joulukuuta 1997 Arles, Ranska) on algerialainen jalkapalloilija, pelipaikaltaan keskikenttäpelaaja, joka edustaa Kroatian pääsarjassa pelaavaa Dinamo Zagrebia lainalla Serie A:n Milanista.

## Seurajoukkueura
Bennacer aloitti uransa Arlesin joukkueessa, josta hän siirtyi Arsenalin junioriakatemiaan vuonna 2015. Hän pelasi Arsenalin edustusjoukkueessa vain yhden ottelun liigacupissa ja vietti kevätkauden 2017 lainalla Toursissa Ranskan toiseksi korkeimmalla sarjatasolla.

Kesällä 2017 Bennacer siirtyi italialaiseen Empoliin, ja auttoi nostamaan joukkueensa kauden 2017–2018 päätteeksi Serie A:han. Seuraavalla kaudella hän pelasi 37 Serie A -ottelua. 

Heinäkuussa 2019 Bennacer siirtyi Milaniin 16 miljoonan euron siirtosummalla. Hän on pelannut Milanissa kuuden kauden aikana 137 Serie A:n ottelua, joissa hän on tehnyt seitsemän maalia ja antanut kahdeksan maalisyöttöä. Milanin mestaruuskaudella 2021–2022 hän pelasi 31 ligaottelua ja teki kaksi maalia. Mestarien liigassa pelaamissaan 17 ottelussa hän on tehnyt yhden maalin. Eurooppa-liigassa hän on pelannut 11 ottelua.

Helmikuussa 2025 Bennacer siirtyi ranskalaisseura Marseilleen loppukauden mittaisella lainasopimuksella, johon sisältyi 12 miljoonan euron osto-optio. Kevätkaudella 2025 Bennacer pelasi Marseillessa 12 Ligue 1:n ottelua, joissa hän antoi kaksi maalisyöttöä. Marseille ei käyttänyt lainasopimukseen kuulunutta osto-optiota ja Bennacer palasi kesällä 2025 AC Milaniin.

Syyskuussa 2025 Bennacer siirtyi Kroatian liigassa pelaavaan Dinamo Zagrebiin kauden 2025–2026 loppuun ulottuvalla lainasopimuksella. Lainasopimukseen sisältyy osto-optio.

## Maajoukkueura
Maajoukkuetasolla Bennacer edusti Ranskaa alle 18- ja alle 19-vuotiaiden joukkueissa, mutta alkoi edustaa Algeriaa A-maajoukkuetasolla. Ensimmäisen A-maaottelunsa hän pelasi Afrikan-mestaruuskilpailujen karsintaottelussa Lesothoa vastaan syyskuussa 2016. Ensimmäisen maaottelumaalinsa hän teki Meksikoa vastaan lokakuussa 2020. Hän pelasi avauskokoonpanossa kaikissa seitsemässä ottelussa ja syötti loppuottelun voittomaalin Algerian voittaessa Afrikan-mestaruuden 2019. Hän pelasi kaksi ottelua Afrikan-mestaruuskilpailuissa 2021 ja yhden ottelun Afrikan-mestaruuskilpailuissa 2023.

## Lähteet
Leo Leivo

**Leo Armas Leivo** (28. elokuuta 1896 – 4. joulukuuta 1983) oli suomalainen jalkapalloilija ja jalkapallovalmentaja.

Viipurista kotoisin ollut Leo Leivo muutti 1920-luvun alussa Englantiin. Hän asui kaakkois-Lontoossa Catfordissa ja pelasi jalkapalloa hyökkääjänä läheisen Bromleyn kaupunginosan amatöörijoukkueessa. Leivon luona asui alkuvuodesta 1922 Englantiin saapunut toinen suomalainen jalkapalloilija Niilo Tammisalo. Leivo ja Tammisalo pääsivät 25. tammikuuta seuraamaan Queens Park Rangersin ammattilaisjoukkueen harjoituksia ja 28. tammikuuta Tammisalo ja Leivo pääsivät pelaamaan Bromleyn reservijoukkueen kanssa vierasottelun Woolwich Polytechnicia vastaan Tammisalon ollessa maalivahtina ja Leivon oikeana laitahyökkääjänä. Ottelu päättyi tasatulokseen 2-2. Tämän jälkeen he olivat mukana Queens Park Rangersin harjoituksissa ja kävivät seuraamassa katsojina FA Cupin ammattilaisotteluita. Tammisalo pelasi sitten lontoolaisen Dulwich Hamletin amatööriseuran kolmos- ja reservijoukkueessa maalivahtina useampia otteluita ennen paluutaan Suomeen toukokuun alkupuolelle 1922.

Leivo palasi huhtikuussa 1922 Englannista takaisin Viipuriin. Hän oli Viipurin Reippaan jalkapallojoukkueen kapteenina ja valmentajana. Hän piti Reippaan pelaajille luennon englantilaisesta jalkapallosta ja suunnitteli myös ottavansa harjoituksissa käyttöön Englannista oppimiaan menetelmiä. Viipurin Reipas pääsi 1922 SM-kilpailun loppuotteluun saakka, mutta hävisi finaaliottelussa Helsingin Palloseuralle maalilukemin 4–2.

Leivo pelasi Suomen maajoukkueessa yhden maaottelun, heinäkuussa 1922 Helsingissä Unkaria vastaan. Hän tuli ottelussa 30. minuutilla kentälle loukkaantuneen Jarl Öhmanin tilalle.

## Lähteet
Roger de Bussy-Rabutin

**Roger de Bussy-Rabutin** (13. huhtikuuta 1618 Épiry, Ranskan kuningaskunta – 9. huhtikuuta 1693 Autun) oli ranskalainen aatelinen, sotilas, hovimies ja kirjailija.

Hän oli markiisitar madame de Sévignén serkku ja kuului Ranskan kuningas Ludvig XIV:n hoviin. Fronde-kapinan aikana Bussy-Rabutin palveli ensin kapinallisia, ja sitten kardinaali Mazarinin hallitusta. Tästä hän sai kenraaliluutnantin arvon vuonna 1653, ja hänet valittiin Ranskan akatemiaan vuonna 1665. Kreivi Roger de Bussy-Rabutin kirjoitti kirjan *Histoire amoureuse des Gaules*, jossa hän paljasti kuuluisien aikalaistensa rakkaussuhteet. Tämän jälkeen hänet karkotettiin hovista.

Roger de Bussy-Rabutin rakennutti linnan Bussy-le-Grandin kuntaan. *Château de Bussy-Rabutin* oli hänen asuinpaikkansa karkotusaikana, ja siellä hän kirjoitti muistelmansa Aurinkokuninkaasta. Linnan sisustus on merkittävä, erityisesti muotokuvagalleriat. 

## Lähteet

## Aiheesta muualla
Seurakunta laulaa

**Seurakunta laulaa** -kirja on Suomen Adventtikirkon käyttämä virsiä ja hengellisiä lauluja sisältävä laulukirja. Se on hyväksytty käyttöön 2001.

Ennen nykyisen laulukirjan valmistumista Suomen Adventtikirkko käytti laulukirjanaan kokoelmaa *Adventtilauluja*, joka oli vuodelta 1959. *Seurakunta laulaa* -kirjassa on 531 laulua. Noin puolet niistä oli myös *Adventtilauluja*-kirjassa, tosin useat uudelleen käännettyjä tai uudistettuja. Kirjassa on samoja lauluja ja virsiä kuin Suomen evankelis-luterilaisen kirkon virsikirjassa, Ruotsin kirkon virsikirjassa, ''Laula, kaikki maa-'', ''Siionin kannel-'' ja ''Hengellinen laulukirja'' -kokoelmissa. Lisäksi siinä on mukana ennen julkaisemattomia ja muun kielisistä lähteistä suomeksi käännettyjä lauluja.

## Osastojako
**Jumalanpalvelus** (laulut 1–97)

* Kiitos ja ylistys
* Lepopäivä
* Aamu- ja iltahartaus
* Alkulauluja
* Loppulauluja

**Isä Jumala** (98–128)

* Jumalan kunnia ja valtasuuruus
* Jumalan armo ja rakkaus
* Jumalan uskollisuus

**Jeesus, Kristus** (129–190)

* Jeesuksen syntyminen
* Jeesuksen elämä ja toiminta
* Jeesuksen kärsimys ja kuolema
* Jeesuksen ylösnousemus
* Jeesuksen kunnia ja ylistys

**Pyhä Henki** (191–206)

**Jumalan sana** (207–214)

**Evankeliumi** (215–255)

* Kutsu ja herätys
* Kääntymys ja pelastus

**Uskon elämä** (256–380)

* Rukous
* Usko ja luottamus
* Ilo ja rauha
* Jumalan johdatus
* Jeesuksen yhteydessä
* Toivo ja lohdutus

**Seurakunta** (381–430)

* Kaste
* Ehtoollinen
* Rakkaus ja yhteys
* Lähetys ja palvelu

**Eri aiheisia lauluja** (431–482)

* Avioliitto ja koti
* Siunauksen pyytäminen lapselle
* Lasten lauluja
* Aterian siunaus
* Isänmaa ja yhteiskunta
* Luonto ja vuodenajat
* Hautaaminen

**Jeesuksen takaisintulo** (483–504)

**Taivas ja iankaikkinen elämä** (505–531)

## Lähteet
Zonation

**Zonation** on spatiaaliseen suojelupriorisointiin tarkoitettu vapaasti saatavilla oleva ohjelmisto, jota käytetään ekologiseen tietoon perustuvan päätöksenteon apuvälineenä. Zonationin sovellukset liittyvät suojelu- sekä maankäytön suunnitteluun ja ekologisten haittavaikutusten välttämiseen. Ohjelmisto käyttää paikkatietoaineistoja biodiversiteettipiirteiden (esimerkiksi lajit, elinympäristöt ja ekosysteemipalvelut) esiintymisestä, toimenpiteiden kustannuksista sekä luontoon kohdistuvista uhkista. Lisäksi ohjelmiston on mahdollista huomioida muita spatiaalisen suojelupriorisoinnin kannalta keskeisiä tekijöitä kuten ekologista kytkeytyvyyttä.

Laskennallisesti Zonation on heuristinen meta-algoritmi, joka pyrkii ratkaisemaan suojeluhyötyyn liittyvän maksimointitehtävän.Toisin kuin monissa muissa spatiaalisen suojelupriorisoinnin ohjelmistoissa, Zonationissa ei tarvitse määrittää etukäteen biodiversiteettipiirrekohtaisia tavoitetasoja (esimerkiksi populaatioiden lukumääriä tai aluepinta-aloja). 

## Historia
Zonationin on kehittänyt Atte Moilanen Helsingin yliopistolla. Ohjelmiston kehittämiseen ovat lisäksi osallistuneet merkittävästi Jarno Leppänen ja Federico Montesino Pouzols . Kehitystyötä ovat tukeneet taloudellisesti Suomen Akatemia, ympäristöministeriö, Euroopan komissio sekä Euroopan tiedeneuvosto. 

Zonationin ensimmäinen  versio julkaistiin vuonna 2006. Viimeisin ohjelmiston neljäs versio julkaistiin vuonna 2014 ja sen laskennallisen ytimen lähdekoodi on julkaistu avoimesti, mutta versiota ei enää aktiivisesti ylläpidetä. 

## Lähteet
Kiekuanjärvi

**Kiekuanjärvi** () on Venäjällä Karjalan tasavallan Suojärven piirissä sijaitseva järvi, jonka laskujoki Kiekuanjoki laskee Kuhilaslampeen hieman ennen päätymistään Jänisjärveen.

## Maantietoa
Kiekuanjärvi on 3,6&nbsp;kilometriä pitkä, 1,4&nbsp;kilometriä leveä ja sen pinta-ala on 2,4&nbsp;neliökilometriä . Järvi sijaitsee pienellä ylängöllä, joka jää vanhoihin suomalaisiin karttoihin merkittyjen Koirinvaaran ja Kaatiovaaran itäpuolelle. Matkaa Pienelle Jänisjärvelle on neljä kilometriä. Järvi on kaksiosainen siten, että eteläosan muodostaa ehyt järvenselkä ja pohjoisosan lahtimaisen kapea järvenosa. Järvenosia yhdistää luoteisosassa sijaitseva salmi. Järven rantaviiva voi paikoitellen mutkitella niin, että rantaan ilmaantuu kapeita niemiä tai lahtia. Järvi on kuitenkin niin syvä, ettei saaria esiinny yleisesti. Rannat ovat jyrkkärinteisiä ja kivisiä . Länsirannan lähelle jää metsäsaari ja järven eteläosassa on pieni puuluoto. Järvellä voi olla useampiakin vapaa-ajan asuntoja, mutta järvenselän pohjoisrantaan on merkitty yksi.

## Historiaa
Järvellä on sijainnut Kiekuan kylä, joka viimeisten alueluovutuksien jälkeen autioitui. Nykyään ei järven lähellä ole enää asutusta.

## Vesistösuhteita
Kiekuanjärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jossa Kiekuanjoki laskee Jänisjärveen. Jänisjärven Jänisjoki laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen.

Järven valuma-alueen pinta-ala on 15,5 neliökilometriä . Kiekuanjoen valuma-alueen pinta-alaa ei ole ilmoitettu . Järven ympäristössä sijaitsee pieniä lampia yli kymmenen, jotka laskevat järveen. Järven laskujoki Kiekuanjoki alkaa järven eteläisen osan luoteisrannasta.

## Lähteitä
### Huomioita

### Viitteet
Tor Mikkel Wara

**Tor Mikkel Wara** (s. 27. joulukuuta 1964 Kaarasjoki) on norjalainen edistyspuolueen poliitikko. Hän toimi Norjan oikeus- ja maahanmuuttoministerinä vuosina 2018–2019.
## Ura
Wara aloitti poliittisen uransa jo 1980-luvulla ollen edistyspuolueen nuorisojärjestön puheenjohtaja vuosina 1987–1990 ja suurkäräjäedustaja vuosina 1989–1993. Hän kuitenkin vetäytyi politiikasta yli vuosikymmeneksi, koska ei pitänyt puolueensa puheenjohtajan Carl I. Hagenin populistisesta linjasta. Siv Jensenin noustua puolueen johtoon vuonna 2006 Wara palasi mukaan puolueen toimintaan, ja nousi vuonna 2018 oikeus- ja maahanmuuttoministeriksi.

### Bertheussen-skandaali
Waran toimiessa ministerinä hän ja hänen puolisonsa Laila Bertheussen joutuivat häirinnän kohteiksi: heidän talonsa seinään piirrettiin hakaristi ja kirjoitettiin heidän olevan rasisteja, ja heidän autonsa poltettiin. Bertheussen väitti tämän johtuneen siitä, että oslolaisessa Black Box -teatterissa oli eräässä rasismia käsittelevässä näytelmässä esitetty kuvia pariskunnan talosta. Myöhemmin poliisin tutkinnassa paljastui, että Bertheussen oli itse lavastanut häirinnän paitsi itseään ja miestään, myös erästä toista edistyspuoluelaista poliitikkopariskuntaa kohtaan. Bertheussen tuomittiin vuoden ja kahdeksan kuukauden ehdottomaan vankeuteen, ja Wara erosi ministerinvirastaan.

## Lähteet

## Aiheesta muualla
* ''Tor Mikkel Wara'' Norjan suurkäräjien verkkosivuilla
Spatiaalinen suojelupriorisointi

**Spatiaalinen suojelupriorisointi** on luonnonsuojelubiologiassa ja systemaattisessa suojelusuunnittelussa käytetty menetelmä, jolla pyritään tunnistamaan ja asettamaan alueita tärkeysjärjestykseen tietyn suojelutoimenpiteen (esim. suojelualueiden perustaminen, ennallistaminen) näkökulmasta valittujen kriteereiden tai taustamuuttujien perusteella. Korkean prioriteetin alueiden ominaisuudet riippuvat viimekädessä priorisoinnille asetetuista tavoitteista, mutta tyypillisesti niiden luonnokirjo on erityisen arvokas tai niillä on runsaasti analyysin kohteena olevaa lajistoa. 

Spatiaalisen suojelupriorisoinnin tavoite on edistää suojeluun käytössä olevien resurssien tehokasta hyödyntämistä, auttamalla kohdistamaan valittuja toimenpiteitä alueille, joilla niistä saadaan korkein hyöty suhteessa kustannuksiin. Sen keskeinen kysymys on mitä, missä, miten ja milloin toimenpiteitä tulisi tehdä, jotta suojelulle asetetut tavoitteet olisi mahdollista saavuttaa tehokkaasti. Priorisoinnissa hyödynnetään usein kvantitatiivisia menetelmiä ja niitä varten suunniteltuja ohjelmistoja, kuten Zonationia, mutta myös muut lähestymistavat, kuten asiantutija-arviot, ovat mahdollisia.

## Lähteet
All We Are

**All We Are** on saksalaisen metalliyhtyeen Warlockin kappale heidän vuoden 1987 albumiltaan *Triumph and Agony*. Kappale julkaistiin yhtyeen neljäntenä singlenä ja sen tuotti Vertigo Records. Kappaleen musiikkivideon kuvasi ohjaaja Mark Rezyka, ja sitä soitettiin paljon MTV:n *Headbangers' Ball* -ohjelmassa. Kappale on julkaistu jokaisessa Warlockin kokoelmassa.

## EP:n kappaleet

### 7"
"All We Are" – 3:19

"Three Minutes Warning" – 2:30

### 12"
"All We Are" – 3:19

"I Rule the Ruins" – 4:03

"Cold, Cold World" – 4:01

## Warlockin kokoonpano

* Doro Pesch – laulu

* Niko Arvanitis – kitara

* Tommy Bolan – kitara

* Tommy Henriksen – basso

* Michael Eurich – rummut

## ''All We Are – The Fight''
*All We Are – The Fight* on saksalaisen hard rock -laulaja Doro Peschin EP, jonka AFM Records julkaisi vuonna 2007. Se on paranneltu CD-levy, joka sisältää sekä musiikkikappaleita että live-videoita ja videoleikkeitä. Nimikappaleen julkaisi singlenä Doron entinen yhtye Warlock vuonna 1987.

EP:llä on alaotsikko *A Tribute to Regina Halmich*, koska tämä versio nimikkokappaleesta "All We Are" esitettiin alun perin 30. maaliskuuta 2006 Saksan televisiossa Doron parhaan ystävän, saksalaisen nyrkkeilymestari Regina Halmichin sisääntulokappaleena. Kappaleen livenä esittäneet muusikot, Destruction-yhtyeen laulaja Schmier, After Forever -yhtyeen kitaristi Bas Maas ja rumpali Tim Hsung äänittivät myöhemmin uuden version studiossa tätä EP:tä varten. Muut EP:n kappaleet ovat peräisin Warrior Soul -albumin äänityssessioista, kun taas duetto Krokuksen laulajan Marc Storacen kanssa tulee *Anuk - Der Weg des Kriegers* -elokuvan soundtrackista ja mukana on myös elokuvan ohjaaja ja päätähti Luke Gasser, joka soitti kitarassa ja tuotti  soundtrackin.

Kappale ''Babe I’m Gonna Leave You'' on cover vuoden 1969 Led Zeppelin -singlestä.

### EP:n kappaleet

* "*All We Are*" (vuoden 2007 versio) (Doro Pesch, Joey Balin) - 3:02

* "*Thunderspell*" (D. Pesch, Chris Lietz) - 4:39

* "*Everything's Lost* " (D. Pesch, Gary Scruggs) - 3:52

* "*On My Own*" (Luke Gasser, Marc Storace) - 3:41

* "*Babe I'm Gonna Leave You*" (Anne Bredon, Jimmy Page, Robert Plant) - 7:11

### Musiikkivideot

* "*All We Are*" (live 2006) - 7:31

* "*Above the Ashes*" - 4:16

* "*Warrior Soul*" - 2:44

* "*You're My Family*" (live at Sweden Rock Festival) - 3:54

* "*On My Own*" - 3:41

## Lähteet
Pähkinänjalosoukko

**Pähkinänjalosoukko** (*Agrilus olivicolor*) on jalokuoriaisten (Buprestidae) heimoon ja jalosoukkojen (*Agrilus*) sukuun kuuluva kovakuoriaislaji. Se on laajalle levinnyt eteläisessä Ruotsissa ja Baltian maissa. Laji viihtyy pähkinäpensaissa. Pähkinänjalosoukko muistuttaa sukulaistaan kampajalosoukkoa (*Agrilus laticornis*), mutta eroaa siitä vaaleakarvaisten peitinsiipiensä ansiosta.

## Lähteet
Hillsborough’n piirikunta

**Hillsborough’n piirikunta ** (*Hillsborough County*) on kahden piirikunnan nimi Yhdysvalloissa:

* Hillsborough’n piirikunta, Florida
* Hillsborough’n piirikunta, New Hampshire.
Ketil Solvik-Olsen

**Ketil Solvik-Olsen** (s. 14. helmikuuta 1972 Time) on norjalainen edistyspuolueen poliitikko ja vuodesta 2021 puolueensa ensimmäinen varapuheenjohtaja. Hän toimi Norjan liikenne- ja viestintäministerinä vuosina 2013–2018 ja istui suurkäräjillä vuosina 2005–2013. Lisäksi hän oli puolueensa 2. varapuheenjohtaja vuosina 2013–2019.

## Teokset
* Solvik-Olsen, Ketil. *På vei*. Jæren Forlag, 2019. 

## Lähteet

## Aiheesta muualla

* ''Ketil Solvik-Olsen'' Norjan suurkäräjien verkkosivuilla 
* ''Ketil Solvik-Olsen'' edistyspuolueen verkkosivuilla
Villanielukukka

**Villanielukukka** (*Kickxia commutata*) on ratamokasveihin ja nielukukkiin kuuluva kasvilaji. Se on monivuotinen suikertavasti kasvava ruoho. Laji esiintyy Välimeren alueella, Etelä-Euroopassa, Kanariansaarilla, Pohjois-Afrikassa ja Lähi-idässä. Lisäksi se kasvaa tulokkaana Australiassa Adelaiden lähellä. Villanielukukka jaetaan kahteen alalajiin: puikovillanielukukka (subsp. *commutata* (Bernh. ex Reichenb.) Fritsch) ja suikovillanielukukka (subsp. *graeca* (Bory & Chaub.) R. Fernandes), joista jälkimmäistä esiintyy Välimeren alueen itäosassa, muun muassa Kreikassa ja Turkissa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Kickxia commutata''
Kuitupalmut

**Kuitupalmut** (*Trachycarpus*) on palmukasveihin kuuluva kasvisuku. Sukuun kuuluu yhdeksän lajia, jotka kasvavat luonnonvaraisina Aasiassa. Niillä on ainavihannat, viukamaiset lehdet ja tiiviit keltaiset kukinnot.

Joitakin lajeja kasvatetaan puutarhoissa koristekasveina. Tunnetuimpia kuitupalmulajeja on Etelä-Kiinassa ja Myanmarissa esiintyvä kuitupalmu (*Trachycarpus fortunei*).

## Lähteet
Kirjotähdet

**Kirjotähdet** (*Haworthia*) on soihtukasveihin kuuluva kasvisuku. Suvussa on lähes 60 lajia Etelä-Afrikassa luonnonvaraisena kasvavia mehikasveja.

## Kirjotähtilajeja
Suvun suomeksi nimettyjä lajeja ovat: (Osa lajeista siirretään nykyisin kirjotähtiöihin *Haworthiopsis*.)
* pallerokirjotähti (*Haworthia attenuata* → *Haworthiopsis attenuata*)
* kokkakirjotähti (*Haworthia cymbiformis*)
* viirukirjotähti (*Haworthia fasciata*)
* piikkikirjotähti (*Haworthia herbacea*)
* vihnekirjotähti (*Haworthia marumiana*)
* helmikirjotähti (*Haworthia pumila*)
* mätäskirjotähti (*Haworthia radula*)
* käpykirjotähti (*Haworthia reinwardtii*)
* pulskakirjotähti (*Haworthia retusa*)
* suomukirjotähti (*Haworthia turgida*)

Muunnoksia ja risteymiä:
* heleävihnekirjotähti (*Haworthia marumiana* var. *batesiana*)
* verkkokirjotähti (*Haworthia venosa* var. *tessellata*)
* suippukirjotähti (*Haworthia* × *cuspidata*)

## Lähteet
Tähkäverbena

**Tähkäverbena** (*Verbena hastata*) on verbenakasveihin ja rautaverbenoihin eli verbenoihin kuuluva kasvilaji. Se on monivuotinen punaviolettikukkainen ruoho, jota on viljelty puutarhaperennana. Tähkäverbena kasvaa alkuperäisenä Pohjois-Amerikassa: lähes koko Yhdysvaltojen alueella ja Kanadan eteläosassa. Lajia on tavattu Euroopassa viljelykarkulaisena.

## Lähteet

## Aiheesta muualla
* Finto: Kassu – Kasvien suomenkieliset nimet: ''Verbena hastata''
As-duuriasteikko

**As-duuriasteikko** on Asista alkava sävelasteikko, johon kuuluvat lähtökohtaisesti sävelet As, B, C, Des, Es, F, G ja As. Se rinnakkaismolli on F-molli ja muunnosmolli on As-molli. As-duurin subdominanttisointu on Des-duurisointu ja dominanttisointu on Es-duurisointu.

## As-duurin etumerkintä eri nuottiavaimilla
### Neljällä yleisimmällä avaimella
{ \new Staff \with{ \magnifyStaff #3/2 } > }

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. As-duurin etumerkit kirjoitetaan niille ylläolevin tavoin.

## Tunnettuja klassisia sävellyksiä As-duurissa

* Ludwig van Beethoven - Pianosonaatti nro 12
* Chopin - Poloneesi nro 6

## Lähteet
Anatolianpaloyrtti

**Anatolianpaloyrtti** (*Phlomis russeliana*) on paloyrtteihin kuuluva huulikukkaiskasvilaji. Se on monivuotinen, 90 senttimetriä korkeaksi kasvava ruoho. Kukat ovat keltaiset ja kasvavat tiheinä kiehkuroina. Kasvi on kotoisin Turkista, missä se kasvaa metsissä ja pähkinäpensaikoissa, pääosin maan pohjoisosassa Mustanmeren rannikolla. Anatolianpaloyrttiä viljellään puutarhaperennana ja laji on villiytynyt joissain Euroopan maissa. Kasvi on suhteellisen kestävä ja kasvatettu joskus koristekasvina myös Suomessa.

## Lähteet
Martti Puumalainen

**Martti Puumalainen** (s. 14. huhtikuuta 1997 Mikkelin maalaiskunta) on suomalainen judoka, raskaan sarjan Euroopan-mestari. Hän edustaa Meidokania ja häntä valmentaa Rok Draksic. Hän on kilpaillut yli 100&nbsp;kilogramman sarjassa vuodesta 2019 lähtien. Puumalainen työskentelee Puolustusvoimien Santahaminan varuskunnassa liikunta-aliupseerina.

Puumalainen saavutti Euroopan nuorten olympiafestivaaleilla hopeaa alle 90&nbsp;kilogramman painoluokassa Utrechtissa 2013. 2014 Puumalainen oli viides alle 18-vuotiaiden Euroopan-mestaruuskilpailuissa Ateenassa. Hän sai alle 23-vuotiaiden EM-kilpailuissa pronssia yli 100&nbsp;kg:n sarjassa Iževskissa 2019. Budapestin MM-kilpailuissa 2021 hän sijoittui seitsemänneksi. Hän voitti yli 100 kg:n painoluokan Euroopan-mestaruuden Montpellier’ssä 2023. Hän voitti välieräottelussa alankomaalaisen Jelle Snippenin ja loppuottelussa georgialaisen Guram Tušišvilin jatkoajalla. Kyseessä oli Suomen ensimmäinen judon arvokilpailumitali 30 vuoteen.

Puumalainen karsiutui Pariisin olympialaisissa 2024 hävittyään ensimmäisen ottelunsa. Podgorican EM-kilpailuissa 2025 hän sijoittui seitsemänneksi.

Puumalainen voitti Budapestin Masters-turnauksen yli 100&nbsp;kg:n sarjan 2023 kukistettuaan loppuottelussa maailmanlistan ykkösen, tadžikistanilaisen Temur Rahimovin waza-arilla. Hän voitti Perthin maailmancupkilpailun 2022. Hän sijoittui Zagrebin Grand Prix -kilpailussa kolmanneksi 2021. Sofian European Open -kilpailussa hän oli kolmas 2020. Hän saavutti sotilaiden MM-kilpailuissa pronssia vuonna 2021 ja kultaa vuonna 2025.

Puumalainen on voittanut Suomen-mestaruuden alle 100 kg:n sarjassa 2015 ja 2018, yli 100-kiloisissa 2019, 2020, 2022, 2023, 2024, 2025 ja 2026 sekä avoimessa luokassa 2020. SM-hopeaa hän saavutti alle 100&nbsp;kg:n painoluokassa 2017.

## Lähteet
Don Finlay

**Donald ”Don” Osborne Finlay** (27. toukokuuta 1909 – 18. huhtikuuta 1970) oli brittiläinen olympiaurheilija ja kuninkaallisten ilmavoimien upseeri. Finlay kilpaili muun muassa vuoden Berliinin kesäolympialaisissa 1936, joissa hän sijoittui 110 metrin aitajuoksukilpailussa toiseksi.

## Yleisurheilu-ura
Milocarian Athletic Clubin ja Surrey Athletics Clubin jäsenenä (sijaitsee Kingston-upon-Thamesissa), hän edusti Isoa-Britanniaa kolmessa olympialaisissa sekä ennen toista maailmansotaa, että sen jälkeen. 16 kansainvälisessä kaksoisottelussa Finlay hävisi vain kaksi aitajuoksukilpailua: Lord Burghleylle vuonna 1931 (vs. Italia) ja John Thorntonille vuonna 1937 (vs. Saksa).  Hän kilpaili ensimmäisen kerran vuoden 1932 kesäolympialaisissa Los Angelesissa, Yhdysvalloissa 110 metrin aitajuoksussa, jossa hän voitti pronssia. Hän kuului myös brittiläiseen viestijoukkueeseen, joka sijoittui kuudenneksi 4 × 100 metrin viestitapahtumassa. Hän palasi vuoden 1936 kesäolympialaisiin Berliinissä, Saksassa, missä hän parantui voittamaan hopeamitalin 110 metrin aitajuoksussa. Brittiläisen viestijoukkueen kanssa hän putosi 4 × 100 metrin viestikilpailun ensimmäisellä kierroksella  Hän oli Ison-Britannian joukkueen kapteeni vuoden 1948 kesäolympialaisissa Lontoossa, ja hänet valittiin vannomaan olympiavala, vaikka hän ei voittanut yhtään mitalia näissä kisoissa, kun hän putosi 110 metrin aitajuoksun ensimmäisellä kierroksella, kun hän osui viimeiseen esteeseen johtavalla jalallaan ja kaatui maalissa. Vuonna 1949, 40-vuotiaana, hän voitti kahdeksannen AAA-tittelinsä ja hän oli AAA-sisämestari sekä 1937 että 1938.  Vuoden 1934 Empire Gamesissa hän voitti kultamitalin 120 jaardin aitajuoksukilpailussa. Hän osallistui myös 1950 British Empire Games -kilpailuihin ja sijoittui viidenneksi 120 jaardin aitajuoksukilpailussa. Hän oli yksiköiden välinen mestari pituushypyssä ja RAF-mestari korkeushypyssä.
Tikanmaan koulu

**Tikanmaan koulu** on Raisiossa, Tikanmaan kaupunginosassa sijaitseva pienkoulu, jossa on opetusta vuosiluokille 1–2. Tikanmaan koulu toimii Tahvion koulun kanssa yhteistyössä. Koulun rehtori on Petri Anttila.  Oppilaita koulussa on noin 70. 

## Lähteet
Hillsdalen piirikunta

**Hillsdalen piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 45&nbsp;746 vuonna 2020. Piirikunnan hallintokeskus on Hillsdalen kaupunki, joka on myös Hillsdalen piirikunnan suurin kunta. Piirikunta on perustettu vuonna 1829.

## Väestö
Vuonna 2020 Hillsdalen piirikunnan 45&nbsp;746 asukkaasta valkoisia oli 96,7&nbsp;%, mustia 0,7&nbsp;%, aasialaisia 0,6&nbsp;% ja alkuperäisasukkaita 0,5&nbsp;%. Vuonna 2019 4,3&nbsp;% asukkaista puhui kotonaan jotain muuta kieltä kuin englantia ja 1,1&nbsp;% asukkaista oli syntynyt ulkomailla.

## Lähteet

## Aiheesta muualla
Oskari Mäkinen

**Oskari Mäkinen** (s. 9. elokuuta 1999) on suomalainen judoka. Hän edustaa Nummelan Judoa ja häntä valmentavat Markus Pekkola, Sami Hellgren ja Tatja Holm. Hän on kilpaillut alle 81&nbsp;kilogramman sarjassa vuodesta 2015 lähtien.

Mäkinen saavutti kadettien (eli alle 18-vuotiaiden) EM-hopeaa Vantaalla 2016. Hän sijoittui Prahan European Open -turnauksessa toiseksi 2021. Hän oli Portugalin Grand Prix -kilpailussa toinen tammikuussa 2022. Edellisen kerran suomalaisjudoka oli ollut Grand Prix -turnauksen finaalissa 2015.

Mäkinen on saavuttanut 81 kg:n sarjassa SM-kultaa 2021 sekä SM-hopeaa 2017, 2019 ja 2020.

## Lähteet
Vaasan Pitsitehdas

**Osakeyhtiö Vaasan Pitsitehdas - Aktiebolaget Vasa Spetsfabrik** oli suomalainen Vaasassa 1915–1986 toiminut tekstiilialan yritys. Vaasan Pitsitehtaan valmistamiin tuotteisiin kuuluivat Valenciennes-pitsit, pitsikankaat, sängynpeitteet, uutimet, verhot, pöytäliinat, kravatit, kaulahuivit ja sukat. Yhtiön vuonna 1919 rakennettu kaksikerroksinen tiilinen tehdasrakennus sijaitsi Vaasan Vetokannaksella osoitteessa Gerbyntie 28/Pitsikatu 14. Vaasan Pitsitehdas jatkoi 1910 perustetun *Ab Record Trikoo Oy*:n toimintaa. Tämä yritys oli valmistanut pitsejä, verhokankaita, sukkia ja kalaverkkoja.

Vaasan Pitsitehtaan perusti vaasalainen kauppias, laivanvarustaja ja teollisuudenharjoittaja Gustaf Svanljung (1864–1934). Svanljungilla oli Vaasassa vuonna 1890 perustettu tupakkakauppa ja hän vei myös ulkomaille puutavaraa, puolukoita ja jäkälää ja toi maahan muun muassa lannoitteita. Svanljung toimi lisäksi kone-, polkupyörä-, kivihiili- ja koksikaupan edustajana Vaasassa, oli suurin omistaja Vaasan Laiva Oy:ssä ja harjoitti laivanselvitys- ja huolintatoimintaa.

Gustaf Svanljung oli Vaasan Pitsitehtaan toimitusjohtajana 1913–1934 ja hänen jälkeensä yhtiön teknillisenä johtajana aiemmin toiminut insinööri Paul Malmlund (1886–1956) ja Carl Malmlund (1920–1999). Vuonna 1938 kun yhtiö oli alallaan suurin Pohjoismaissa sen palveluksessa oli 30 työntekijää ja liikevaihto oli 3,4 miljoonaa markkaa. Yhtiön omistajiin kuuluivat Gustaf Svanljung ja Malmlundin perhe. 

Yhtiön tuotantotoiminta jatkui vuoteen 1986 saakka. Yhtiön osakkeet myytiin samana vuonna Oy VTC-Video Ab:lle miljoonan markan hinnasta. Vuodesta 1988 yhtiön omisti videovuokraamo Oy Octagon Invest Ab ja samana vuonna yhtiön nimeksi muuttui Oy Lacefactory Ltd. Lacefactory meni konkurssiin 1995 ja se lakkautettiin 2001. Vaasan Pitsitehtaan entinen tehdasrakennus on nykyisin Vaasan kaupungin omistaman Kiinteistö Oy Pikipruukin omistuksessa oleva asuintalo, jonka alakerrassa on myös liikkeitä. Rakennus on peruskorjattu vuonna 2002.

## Lähteet
The Secret Is Love

**The Secret Is Love** on itävaltalaisen Nadine Beilerin esittämä kappale, jolla hän edusti Itävaltaa vuoden 2011 Eurovision laulukilpailussa. Kappale valittiin Itävallan edustuskappaleeksi *Düsseldorf - Wir kommen!* -laulukilpailussa 25. helmikuuta.

Kappale kilpaili Eurovision laulukilpailun toisessa semifinaalissa 12. toukokuuta ja pääsi finaaliin. 14. toukokuuta pidetyssä finaalissa kappale sijoittui 18:nneksi. Kappale menestyi merkittävästi paremmin asiantuntijaraati- kuin puhelinäänestyksessä, pelkällä asiantuntijaraatiäänestyksellä kappale olisi sijoittunut finaalin viidenneksi ja pelkällä puhelinäänestyksellä 24:nneksi.

## Listasijoitukset

## Lähteet
*https://eurovision.tv/participant/nadine-beiler

### Viitteet
The Darkness (albumi)

**The Darkness** on Dawn of Solacen debyyttialbumi, joka julkaistiin 26. toukokuuta 2006 levymerkillä Noble Demon. 
## Kappaleet
# 
# 
# 
# 
# 
# 
# 
# 

## Arvostelut
* Imperiumi: 8/10

## Lähteet

## Aiheesta muualla
* 
*
Flames of Perdition

**Flames of Perdition** on Dawn of Solacen kolmas studioalbumi, joka julkaistiin 12. marraskuuta 2021 levymerkillä Noble Demon. 

Albumilta on julkaistu singlenä kappaleet ”White Noise”, ”Skyline” sekä ”Event Horizon”. 

## Kappaleet
# 
# 
# 
# 
# 
# 
# 
# 
# 
# 

## Arvostelut
* Inferno: 
* Kaaoszine: 
* Soundi: 

## Lähteet

## Aiheesta muualla
* 
*
Anu Malik

**Anwar Sardar ”Anu” Malik** (s. 2. marraskuuta 1960 Bombay, Maharashtra, Intia) on intialainen säveltäjä, sovittaja ja laulaja. Hän on National Film Awards- ja Filmfare Awards -palkittu muusikko, joka säveltää pääasiassa musiikkia hindinkielisiin elokuviin. Hän on säveltäjä Sardar Malikin poika.

Hän on säveltänyt musiikkia eri tyylilajeja edustaviin elokuviin, ja luonut useita kaupallisesti menestyneitä kappaleita hindinkieliselle elokuvamusiikkiteollisuudelle. Malik tunnetaan myös tablan käytöstä joissakin kappaleissaan, mukaan lukien ”Taal Pe Jab” ja ”Mere Humsafar” elokuvasta *[[Refugee (elokuva)|Refugee]]*, ”Tumse Milke Dilka Jo Haal” elokuvasta *[[Main Hoon Na]]*, ”Eli Re Eli” elokuvasta *[[Yaadein (vuoden 2001 elokuva)|Yaadein]]* ja ”Baazigar O Baazigar” elokuvasta *[[Baazigar]]*. Malikin kappaletta ”Chamma Chamma” elokuvasta *[[China Gate]]* käytettiin Hollywood-elokuvassa *[[Moulin Rouge!]]*.

Malik toimi *[[Indian Idol]]in* tuomarina sen ensimmäisestä kaudesta vuonna 2004 vuoteen 2018, jolloin hän erosi saatuaan syytöksiä seksuaalisesta häirinnästä. Hän palasi tuomarina ohjelman 11. kaudelle vuonna 2019, mutta lähti kolmen viikon kuluttua runsaan kritiikin jälkeen, ja oli yksi tuomareista osan 12. kaudesta, kun muut tuomarit joutuivat jättäytymään kuvauksista COVID-19-pandemiaan liittyvien rajoitusten vuoksi.

## Palkinnot ja ehdokkuudet
* Filmfare Awards
** 1994: Paras musiikki – *[[Baazigar]]*
** 2001: Erikoispalkinto – *[[Refugee (elokuva)|Refugee]]*
** 2005: Paras musiikki – *[[Main Hoon Na]]*

* National Film Awards
** 2001: Paras musiikki – *[[Refugee (elokuva)|Refugee]]*

* Screen Awards
** 2004: Erityinen kunnianosoitus – vuosikymmenen taiteilija
** 2005: Paras musiikki – *[[Main Hoon Na]]*

* Zee Cine Awards
** 2005: Paras musiikki – *[[Main Hoon Na]]*
** 2016: Paras musiikki – *[[Dum Laga Ke Haisha]]*

## Lähteet

## Aiheesta muualla

*
Balboa (Panama)

**Balboa** on kaupunki ja satama Panamassa Panaman kanavan Tyynenmeren puoleisen osan suulla. Aikanaan Balboa oli Yhdysvaltojen Panaman kanavavyöhykkeen hallinnollinen keskus. Yhdysvallat luovutti sen hallinnan Panamalle vuoden 1999 lopussa. Balboan asukasluku oli vuonna 2010 yhteensä 2&nbsp;721.

## Maantiede

Balboa sijaitsee Panaman keskiosassa Panaman kanavan eteläkärjessä Tyynenmeren puolella kanavaa. Panama Citystä Balboaa erottaa Cerro Ancón, eli Ancónin kukkula. Panamassa Babloa käsitetään nykyisin usein osana Ancónin kaupunkia.

## Historia

Panama oli itsenäistynyt Kolumbiasta Yhdysvaltojen tuella vuonna 1903 ja seuraavana vuonna Yhdysvallat takasi Panaman itsenäisyyden suojeluksessaan Hay–Bunau-Varilla-sopimuksella. Yhdysvallat sai samalla oikeuden Panaman kanavavyöhykkeeseen, jolle Panaman kanavaa alettiin rakentaa. Yhdysvaltain armeija kuivatti ja tasoitti alueen kanavavyöhykkeellä Panama Cityn pohjoispuolella. Alueella oli aikaisemmin ollut lähinnä suota ja muutamia rancheja. Paikalle rakennettiin Balboan kaupunki.

Balboasta tuli vuodesta 1904 Panaman kanavavyöhykkeen ja Balboan sataman hallinnollinen keskus. Nimensä se sai espanjalaisen konkistadori Vasco Nuñez de Balboan mukaan. Balboa tunnettiin ensimmäisenä eurooppalaisena Tyynenmeren nähneenä. Balboalla oli yhdysvaltalaisia palveluita, kuten poliisilaitos, postiasema, vapaa-ajan keskuksia ja kouluja. Balboasta tuli lopulta myös panamalaisten Yhdysvaltojen vastaisten protestien keskus. Niistä ehkä vakavimmat syttyivät vuonna 1964 kiistasta Panaman lipun salkoon nostamisesta Balboalaisella high schoolilla.

Yhdysvallat ja Panama sopivat lopulta Panaman kanavavyöhykkeen kohtalosta päättäen Yhdysvaltojen luovuttavan alueen hallinnon Panamalle vuoden 1999 lopussa. Panaman alettua hallita aluetta suoraan Balboaa on rakennettu. Paikalle on noussut uusia asuntoja ja liiketiloja.

## Väestö
Balboan asukasluku oli vuonna 2010 yhteensä 2&nbsp;721. Vuonna 2000 vastaava lukema oli 2&nbsp;336.

## Lähteet
Asentokytkin

**Asentokytkin** on kytkin joka kytkee asennosta riippuen.

Erilaisia periaatteita: Asentokytkin voi olla mekaaninen, ns. kuulakytkin tai elohopeakytkin, jossa nestemäinen metalli johtaa sähköä.

## Elohopeakytkin

Elohopeakytkin sisältää kaksi elektrodia, jotka kytkeytyvät sähköäjohtaviksi, jos kytkin on sellaisessa asennossa, että elohopea koskettaa kumpaakin elektrodia.

Muutakin nestettä voidaan käyttää kuin elohopeaa mikä on myös suositeltavaa tai lain vaatimaa aineen myrkyllisyyden takia.  

## Kuulakytkin

Kuulakytkimessä asennosta riippuen kuula koskettaa elektrodeja niin että sähköinen kontakti muodostuu.

## Katso myös
Pintakytkin

## Lähteet
Viimeinen kesä (dokumenttielokuva)

**Viimeinen kesä** on Peter von Baghin ohjaama ja käsikirjoittama suomalainen dokumenttielokuva vuodelta 1992.

Elokuva on dramatisoitu dokumentti, joka käsittelee jatkosodan loppuvaiheita. Elokuvassa haastatellaan ihmisiä, jotka kertovat omia kokemuksiaan sodasta sekä kotirintamalta.

## Lähteet
1939 (dokumenttielokuva)

**1939** on Peter von Baghin ohjaama, käsikirjoittama ja tuottama suomalainen dokumenttielokuva vuodelta 1993.

Elokuva on haastatteludokumentti, joka kertoo ihmisten kokemista mielialoista sekä tapahtumista talvisodan syttymisvuonna 1939.

## Lähteet
Pentti Laurila

**Pentti Olavi Laurila**  (27. elokuuta 1927 Humppila – 1. marraskuuta 1990 Alavus) oli suomalainen pankinjohtaja ja sanomalehtien kustantaja, joka toimi myös opettajana ja yrittäjänä ja sai teollisuusneuvoksen arvonimen.

Laurilan vanhemmat olivat maanviljelijä Johannes Laurila ja emäntä Selma Nuutila ja puoliso vuodesta 1954 Leena Maija Salokangas. Laurila opiskeli Turun kristillisessä kansanopistossa, Salon maanviljelyskoulussa ja Mustialan maamiesopistossa, josta hän valmistui agrologiksi. Maatilatalouden ja kirjanpidon opettajana Keuruulla 1951–1954 toimiessaan hän oli myös kunnan raittius- ja nuorisotyönohjaaja. Samalla Laurila täydensi omia opintojaan muun muassa kaupallisilla ja kasvatusopillisilla aineilla. 

Pankkialalle Laurila päätyi tultuaan 1954 valituksi Siikaisten Osuuskassan toimitusjohtajaksi. Hän oli samalla Siikaisissa Huhtalan Sähköosuuskunnan toimitusjohtaja 1955–1957 ja vielä Kansaneläkelaitoksen piiriasiamies 1954–1957. Vuonna 1957 hänestä tuli Alavuden Osuuskassan toimitusjohtaja. Lisäksi hän toimi julkisena kaupanvahvistajana ja harjoitti monenlaista yritystoimintaa, erityisesti kustannus- ja kirjapainoalalla.  Enimmillään Laurila omisti kuusi paikallislehteä. Lehtiyhtiö Viiskuntaa Laurila johti 1967–1980, toimien alusta pitäen yhtiön johtokunnan puheenjohtajana ja yhtiön ainoana omistajana vuodesta 1974. Laurila omisti silti myös muun muassa konepajateollisuuden sekä kiinteistö- ja rakennusalan yrityksiä. Kiinteistövälittäjän pätevyyden hän hankki vuonna 1969.

Eläkkeelle Laurila jäi Alavuden Seudun Osuuspankin toimitusjohtajan tehtävästä vuonna 1984, mutta toimi senkin jälkeen lehtialalla. Suomen Paikallislehtien Liiton hallituksen puheenjohtaja hän oli vuodesta 1984 vuoteen 1987, jolloin hän luopui viimeisistä lehtiomistuksistaan. Teollisuusneuvoksen arvonimen Laurila sai vuonna 1976.

## Lähteet
Hiekkasara

**Hiekkasara** (*Carex physodes*) on sarakasvien (Cyperaceae) heimoon, sarojen (*Carex*) sukuun kuuluva kasvilaji.

Hiekkasaran juurakko on pitkä ja suikertava. Varret kasvavat 20–25 cm korkeiksi ja ovat kolmisärmäisiä, sileitä sekä kasvutavaltaan pystyjä. Tyvitupet ovat kalvaanruskeita. Lehdet ovat varsia lyhyempiä ja lehtilavat ovat harmaanvihreitä, tasasoukkia ja noin 1–2 mm leveitä. Kukintona on tiivis, varren päässä sijaitseva tähkistö, jossa on kolmesta kuuteen tähkää. Hiekkasara kukkii ja tuottaa hedelmiä huhti–toukokuussa. Pullakot ovat kellertävänruskehtavia.

Hiekkasara kasvaa hiekka-aavikoilla noin 600 metrin korkeudella merenpinnasta ja sitä tavataan Kiinassa Sinkiangissa sekä Afganistanissa ja Venäjällä.

## Lähteet

## Aiheesta muualla
* Global Biodiversity Information Facility (GBIF): ''Carex physodes''
Horma Ould Babana

**Horma Ould Babana** (12. maaliskuuta 1912 Mederdra – 1. heinäkuuta 1980) oli mauritanialainen poliitikko.

Vaatimattomiin oloihin syntynyt Horma Ould Babana työskenteli Ranskan siirtomaahallinnon tulkkina ja virkailijana. Vuonna 1946 hänet valittiin sosialistien ehdokkaana Mauritanian ensimmäiseksi edustajaksi Ranskan kansalliskokoukseen. Ould Babana toimi myös Mauritanian yleisneuvoston puheenjohtajana ja maan edustajana Ranskan Länsi-Afrikan suuressa neuvostossa. Hän oli Mauritanian ensimmäisen poliittisen puolueen Entente mauritaniennen johtaja.

Ould Babana erosi Ranskan kansalliskokouksessa sosialisteista vuonna 1947 ja liittyi Union démocratique et socialiste de la Résistance -ryhmään. Hän vietti edustajankautensa etupäässä Pariisissa ja vieraantui Mauritanian poliittisesta elämästä. Vuonna 1948 perustettiin perinteisiä päällikköjä ja nuorta sivistyneistöä edustanut kilpaileva puolue Union progressiste mauritanienne, jonka ehdokas Sidi el-Mokhtar N’Diaye voitti Ould Babanan vuoden 1951 kansalliskokousvaaleissa ja uudelleen vuonna 1956.

Ould Babana siirtyi vuonna 1956 Marokkoon, jossa hän asettui kannattamaan Mohammed Allal el-Fassin vaatimuksia Mauritanian liittämisestä ”Suur-Marokkoon”. Ould Babana perusti Marokossa Front national de libération mauritanien -puolueen, joka kävi sissisotaa Mauritanian pohjoisosassa. Tämän seurauksena hänet erotettiin Entente mauritaniennesta vuonna 1958. Ould Babana jäi Marokkoon, jossa hän tuki monarkiaa ja toimi 1960-luvulla maan parlamentin jäsenenä.

## Lähteet
SloMo (kappale)

**SloMo** on espanjalaisen laulajan Chanelin kappale, joka julkaistiin 24. joulukuuta 2021. Kappale voitti Espanjan euroviisukarsinnan *Benidorm Festin* ja täten Chanel edusti Espanjaa kappaleella vuoden 2022 Eurovision laulukilpailussa.

Kappale kilpaili Euroviisujen finaalissa, jossa se sai 459 pistettä ja sijoittui kolmanneksi.

## Lähteet
Pianezza

**Pianezza** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 15&nbsp;425 asukasta.

## Lähteet

## Aiheesta muualla
Sidi el-Mokhtar N’Diaye

**Sidi el-Mokhtar N’Diaye** (13. syyskuuta 1916 Atar – 25. tammikuuta 1997 Saint-Louis, Senegal) oli mauritanialainen poliitikko.

N’Diayen isä oli kansallisuudeltaan wolof ja äiti mauri. Hän valmistui Saint-Louisin päällikköjen poikien koulusta ja työskenteli Ranskan siirtomaahallinnon tulkkina ja virkailijana.

N’Diaye johti perinteisiä päällikköjä edustanutta Union progressiste mauritanienne (UPM) -puoluetta, joka perustettiin vuonna 1947 Horma Ould Babanan Entente mauritaniennen kilpailijaksi. N’Diaye voitti Ould Babanan Ranskan kansalliskokousvaaleissa vuonna 1951, ja seuraavana vuonna UPM sai enemmistön Mauritanian yleisneuvostoon. N’Diaye valittiin uudestaan kansalliskokoukseen maan mustan väestön tuella vuonna 1956.

N’Diaye toimi vuodesta 1957 Mauritanian alueneuvoston puheenjohtajana, kun taas UPM:n uudesta johtajasta Moktar Ould Daddahista tuli hallituksen varapuheenjohtaja. Vuonna 1958 muodostettiin Parti de regroupement mauritanien, jonka pääsihteeristä Ould Daddahista tuli vuonna 1959 pääministeri ja seuraavana vuonna itsenäisen Mauritanian presidentti. Maan kansalliskokouksen puheenjohtajana toiminut N’Diaye vastusti vuoden 1961 presidenttivaltaista perustuslakia ja Parti du peuple mauritanienin yksipuoluejärjestelmää. Hänen poliittinen uransa päättyi kilpailevan puolueen perustamisyritykseen vuonna 1964.

## Lähteet
Uintiurheilu

**Uinti** on yksilö- tai joukkueurheilulaji, joka vaatii koko kehon käyttöä vedessä liikkumiseen. Urheilu tapahtuu altaissa tai avovedessä (esim. meressä tai järvessä). Kilpauinti on yksi suosituimmista olympialajeista.

Uinnissa on laadittu eri sääntöjä eri uintitekniikoille. 
On myös säännöksiä siitä, millaiset uimapuvut, uimahatut, korut yms. ovat sallittuja kilpailuissa. 

## Kilpauinti
Kilpauintilajit ovat:
* vapaauinti 
* selkäuinti 
* rintauinti 
* perhosuinti
* sekauinti 

### Uintimatkat

Olympialaisten ohjelmassa olevat matkat:
*50 metrin vapaauinti
*100 metrin vapaauinti
*200 metrin vapaauinti
*400 metrin vapaauinti
*800 metrin vapaauinti
*1 500 metrin vapaauinti
*100 metrin selkäuinti
*200 metrin selkäuinti
*100 metrin rintauinti
*200 metrin rintauinti
*100 metrin perhosuinti
*200 metrin perhosuinti
*200 metrin sekauinti
*400 metrin sekauinti
*4 × 100 metrin vapaauintiviesti
*4 × 200 metrin vapaauintiviesti
*4 × 100 metrin sekauintiviesti
*10 km avovesiuinti

Muiden arvokisojen ohjelmassa on olympiamatkojen lisäksi seuraavia matkoja:
*50 metrin selkäuinti
*50 metrin rintauinti
*50 metrin perhosuinti
*100 metrin sekauinti (lyhyen radan MM- ja EM-kisat)
*4 × 50 metrin vapaauintiviesti (lyhyen radan EM-kisoissa)
*4 × 50 metrin sekauintiviesti (lyhyen radan EM-kisoissa)
*5 km avovesiuinti (pitkän radan MM-kisoissa)
*25 km avovesiuinti (pitkän radan MM-kisoissa)

Lyhyen radan MM- ja EM-kisoissa ei uida 200 metrin sekauintiviestiä. EM-kisoissa ei myöskään 100 metrin seka- eikä vapaauintiviestejä. Lyhyen radan kisoissa ei myöskään uida avovesimatkoja. MM-kisoissa (ns. pitkän radan MM-kisat) kilpaillaan varsinaisen uinnin lisäksi myös uimahypyissä, taitouinnissa ja vesipallossa.

## Lähteet
Emma Ainala

**Emma Ainala** (s. 1989 Helsinki) on suomalainen kuvataiteilija, joka asuu ja työskentelee Savonlinnassa. Ainalan suurikokoiset figuratiiviset öljymaalaukset kuvaavat usein nuoria naisia surrealistisissa maisemissa. Maalauksissa on myös viittauksia populaarikulttuuriin ja taiteen historiaan. Ainala yhdistelee kitch-henkisissä teoksissaan hempeitä värejä ja pastellisävyjä häiritseviin ja väkivaltaisiin yksityiskohtiin. Hän käsittelee teoksissaan muun muassa sosiaalista mediaa, selfieitä, noituutta ja myyttejä. 

Ainala opiskeli Savonlinnan taidelukiossa 2005–2008. Hän valmistui kuvataiteen maisteriksi Kuvataideakatemiasta 2013.
Hänen teoksiaan oli Helsingin Taidehallissa vuoden 2013 Nuorten näyttelyssä. Ainalan teoksia kuuluu muun muassa Saastamoisen säätiön kokoelmiin, Niemistö-kokoelmaan sekä Mikkelin taidemuseon kokoelmaan.

## Lähteet
Ilman tytärtäni

**Ilman tytärtäni** on Alexis Kourosin ja Kari Tervon ohjaama suomalainen dokumenttielokuva vuodelta 2002.

Elokuva on henkilödokumentti iranilaisesta Seyyed Bozorg Mahmoodystä, jota hänen vaimonsa Betty Mahmoody syytti kirjassaan *Lastani ette saa* (1986) perheensä sieppaamisesta sekä pahoinpitelystä. Brian Gilbert on ohjannut Bettyn kirjasta vuonna 1991 elokuvan Lastani ette saa.

## Palkinnot ja ehdokkuudet
* Elokuva voitti vuoden 2003 Tampereen elokuvajuhlilla pääpalkinnon yli 30-minuuttisten elokuvien sarjassa. 

## Lähteet